Са репрезентацијом Немачке је на Светским првенствима освојио 3 различите медаље: 1966. друго место (сребро), 1970. треће место (бронза) и 1974. прво место (злато). У мечу за треће место 1970. против Уругваја је постигао једини погодак на мечу. Није учествовао на завршници Европског првенства 1972. због повреде а његово место у првом тиму Немачке је заузео Гинтер Нецер. На Светском првенству 1974. Оверат је опет враћен у први тим Немачке од стране селектора Хелмута Шена, док је Нецер био међу резервама.